<big>Hardverkezelés</big>

A Manjaro nem csak több kernel használatát biztosítja (kiválasztható rendszerindításkor, hogy melyik kernellel induljon), hanem a legújabb (bleeding edge) kernelekhez is hozzáférést biztosít. Ez a Kernelek rész használatával érhető el a Manjaro Settings Managerben, vagy a parancssorban az MHWD-kernel parancssal.

Ezek a Manjaro eszközök az újonnan telepített kernellel együtt automatikusan frissítik a modulokat, amiket a régi kernellel használsz. Például, ha a 3.18-as kernelről a 4.1-esre frissítesz, az mhwd-kernel automatikusan telepíti a 4.1-es verzióját azoknak a moduloknak, amit a 3.18-al használtál.

A Manjaro-t a Settings Manager hardverkezelés részében állíthatod hozzá a hardveredhez, vagy az MHWD (Manjaro Hardware Detector) parancssori alkalmazással. Ezekkel az eszközökkel például nyílt vagy zárt forráskódú grafikus drivereket tudsz telepíteni.

<big>Segítségkérés</big>

Habár a Manjaro úgy lett tervezve, hogy "out of the box" működjön amennyire csak lehet, azt nem állítjuk, hogy tökéletes. Lehet, hogy valami probléma merül fel, vagy csak kérdéseid vannak, és többet szeretnél megtudni, esetleg személyre szeretnéd szabni, hogy minél jobban megfeleljen az elvárásaidnak. Ez az oldal felsorol néhány lehetőséget a segítségkérésre.

<b>Keress a weben</b>

Az első lehetőség ismeret szerzésére a kedvenc internetes keresőd használata. Használd a 'Linux', 'Manjaro', vagy 'Arch' kifejezéseket a keresésedben.

Mivel a Manjaro az Arch Linuxon alapul, az Arch-hoz írt leírások, útmutatók, vagy tippek általában működnek a Manjaroval is.

<b>Nézz be a fórumra</b>

A Manjaro-val kapcsolatban való segítségkéréshez van saját fórumunk, ahol különböző témákban kereshetsz, vagy kérdezhetsz. Valószínűleg ez a második legjobb hely a közreműködéshez, beszélgetéshez, vagy segítségkéréshez. Kérj segítséget, mondd el gondolataidat, vagy adj ötleteket. Csak bátran!

A Manjaro fórum több részlegre van osztva különböző témákhoz, kérlek, a megfelelő helyre írj!
(A Manjaro fórumának jelenleg nincs magyar nyelvű részlege, viszont ha elég kérés érkezik, igényelni fogom létrehozását. Addig az "Other Languages" részlegbe lehet írni magyarul. (a fordító))

<b>Csatlakozz hozzánk IRC-n (Internet Relay Chat)</b>

Csatlakozz a #manjaro csatornához a chat.freenode.net szerveren.

<b>Iratkozz fel egy levelezési listára.</b>

További módja a segítségkérésnek egy levelezési listára való feliratkozás (valamint megnézheted a levelezési lista előzményeit régebbi beszélgetésekért). Egyszerűen iratkozz fel a választott listára, és kövesd az utasításokat. Számos témához van levelezési lista.

<big>Egyéb lehetőségek</big>

    - <a href="http://forum.manjaro.org">Manjaro Forum</a> - Hivatalos német nyelvű támogatás.
    - <a href="https://wiki.manjaro.org">Manjaro Wiki</a> - A Manjaro Linux hivatalos wikije.
    - <a href="http://wiki.archlinux.org">Arch Wiki</a> - Az Arch Linux hivatalos wikije.
    - <a href="https://aur.archlinux.org">AUR Tároló</a> - Extra szoftverek, amik nincsenek benne a hivatalos tárolókban.

<big>Ötletek</big>

Van egy ötleted, hogyan tehetnénk a Manjarot jobbá? Találtál valamit, amit szeretnél, hogy beletegyünk, esetleg segítenél valamiben? Szólj nekünk: írj le egy ötletet a főrumon, vagy IRC-n.

Köszönjük!

Reméljük, élvezni fogod a Manjaro használatát.
